Šľachtický titul

Tradičné šľachtické tituly v Európe majú korene v neskorej antike a v stredoveku. Hoci sa líšia časovo a aj geografickými regiónmi (napríklad knieža v jednom regióne sa môže rovnať veľkovojvodovi v inom regióne), nasledovný zoznam poskytuje informácie o tituloch a špecifických rozdieloch.

Hodnosti a tituly

Panovnícke 
všeobecne používané tituly
cisár, vládne ríši, impériu. 
kráľ, vládne kráľovstvu. 
vojvoda, panovník vojvodstva. 
knieža, vládne kniežatstvu. 
sultán, turecký titul, vládne sultanátu. 
emir, arabský titul, vládne emirátu. 

špecifické pre jednu alebo niekoľko ríš
pápež (tiež "najvyšší pontifex rímskokatolíckej cirkvi a vikár Ježiša Krista"); pápež je tiež absolútny panovník suverénneho štátu Vatikán.
cár v Srbsku, Bulharsku, Rusku a Chorvátsku odvodené od titulu cézar, t. j. cisár, imperátor; hoci pôvodne bol titul určený na dosiahnutie vážnosti, v Rusku a Bulharsku sa v nedávnej minulosti považoval za ekvivalent kráľa. 
maharadža, v Indii, Nepále predpona "Maha" znamená najvyšší a "radža" znamená kráľ, čiže "najvyšší kráľ", cisár.
šahanšáh, šáh šáhov, čiže cisár.
chachán, chán chánov, čiže cisár.
kalif, vládne kalifátu - islamský titul. 
radža, v Indii, Nepále titul používaný na vyjadrenie panovníka kráľovstva. 
malik, kráľ (arabský) ako v súčasnom Bahrajne, Jordánsku, Maroku a Saudskej Arábii. 
šáh, v Indii, Perzii kráľ 
chán (mongolský alebo turecký) vládne chanátu (najmä v Ázii, ale takisto aj kedysi na mongolských a tureckých územiach v Rusku, Ukrajine a na Kryme.
arcivojvoda, pred rokom 1806 titul panovíkov Rakúskeho arcivojvodstva. 
veľkovojvoda, vládne veľkovojvodstvu.
veľkoknieža, titul používaný hlavne v stredovekých ruských kniežatstvách ako titul najvyššieho stupňa.

Šľachtické 
arcivojvoda, používali ho Habsburgovci Svätej rímskej ríše pre členov cisárskej rodiny. 
vojvoda, vládne vojvodstvu. Vojvodovia, ktorí nie sú a kedysi ani neboli suverénnymi panovníkmi, ako napr. všetci britskí, francúzski a španielski vojvodovia, alebo ktorí nie sú synmi panovníkov v iných krajinách, sú považovaní za šľachticov, v hierarchii nad markízmi. 
princ, mladší člen kráľovskej, vojvodskej alebo kniežacej rodiny. 
kurfirst, titul pre tých, ktorí volia cisára Svätej rímskej ríše, obyčajne panovník krajiny (napr. „kurfirst brandenburský“)
markíz, bol panovník marky.
gróf, teoreticky panovník grófstva. 
vikomt („vicegróf“). 
barón.

Aristokratické 
baronet je všeobecne nededičný rytiersky stav; často alebo zvyčajne nešľachtický titul pod barónom ale nad rytierom.
rytier je základným titulom aristokratického systému.

Všeobecná tabuľka "prekladov" medzi jazykmi 
Nasledujúca tabuľka porovnáva názvy kráľovských a šľachtických titulov v rôznych európskych krajinách.